cyanic-selkie/wikianc huggingface dataset:
ఆక్రోటిరి, ఢెకెలియా
అంతకుముందు బ్రిటిష్ సామ్రాజ్యంలో కాలనీగా ఉన్న సైప్రస్‌కు స్వతంత్ర కామన్‌వెల్త్‌గా అధికారం బదలాయించిన సమయంలో యునైటెడ్ కింగ్‌డమ్ ఈ స్థావరాలను అట్టిపెట్టుకుంది. మధ్యధరా సముద్రంలో సైప్రస్ దీవికి ఉన్న కీలక స్థానం దృష్ట్యా బ్రిటిష్ ప్రభుత్వం ఈ పనిచేసింది. ఈ స్థావరాలలో పశ్చిమాన అక్రోటిరి (ఎపిస్కోపి గారిసన్ దీనిలోనిదే), తూర్పున ధెకెలియా ఉన్నాయి.
చరిత్ర
బ్రిటిష్ సామ్రాజ్యంలో భాగమైన సైప్రస్ 1960 ఒడంబడిక ప్రకారం స్వతంత్ర దేశమైంది. కాని కీలకమైన ఈ స్థావరాలను బ్రిటిష్ ప్రభుత్వం తన అధీనంలో ఉంచుకోదలచింది. బ్రిటిష్ సైన్యానికి ఇవి ముఖ్యమైన వనరులు. మధ్యధరా సముద్రం లోని ఈ స్థావరాలు సూయజ్ కాలువకు, మధ్య ప్రాచ్య దేశాలకు దగ్గరలో ఉన్నాయి.
1974లో టర్కీ దేశం ఉత్తర సైప్రస్‌పై దాడి చేసింది. తద్వారా ఉత్తర సైప్రస్ టర్కిష్ రిపబ్లిక్ ఏర్పడింది. అయితే ఈ యుద్ధంలో బ్రిటిష్ వారు జోక్యం కలుగజేసుకోలేదు. టర్కీ కూడా వారి జోలికి పోకుండా సైనిక స్థావరాల సమీపంలో యుద్ధం ఆపేశారు. కనుక ఈ స్థావరాల స్థితిలో ఏమీ మార్పు రాలేదు. అందువలన దక్షిణాన ఉన్న 'ఫమగుస్టా' ప్రాంతం గ్రీకు వారి అధీనంలో ఉండిపోయింది. 1974 తరువాత అక్కడ ఎన్నో రమణీయమైన విహార కేంద్రాలు వెలసి పర్యాటకం బాగా అభివృద్ధి చెందింది. అంతకు ముందు అక్కడ ఉన్న చిన్న చిన్న గ్రామాలు పెద్ద విహార స్థలాలుగా రూపొందాయి. అయ్యా నాపా అనేది వాటిలో అత్యంత ప్రసిద్ధమైనది.
సైప్రస్‌తో వివాదం
ఈ స్థావరాలను తమకు తిరిగి అప్పగించమని, పౌర సంబంధమైన అభివృద్ధి కార్యాలకు అవి అవుసరమని సైప్రస్ అప్పుడప్పుడూ కోరడం జరిగింది. 1960నుండి 1964 వరకూ బ్రిటన్ సైప్రస్‌కు ఆర్థిక సహకారం అందిస్తూ వస్తున్నది. 1964 తరువాత ఇది ఆపివేశారు. 1964 తరువాత అన్ని సంవత్సరాలకూ తమకు ఈ దీవుల వినియోగానికి గాను పరిహారం (1 బిలియన్ యూరోల వరకు) చెల్లించాలని ప్రస్తుత సైప్రస్ ప్రభుత్వం వాదిస్తున్నది. ఆక్రోటిరిలో బ్రిటిష్ విమానాల విన్యాసాలు (ఆంగ్ల వికీలో చిత్రం) జూలై 2001లో బ్రిటిష్ సైనికాధికారులు ఎత్తైన రేడియో masts విర్మింప దలచినప్పుడు స్థానిక సైప్రియట్లనుండి తీవ్రమైన ప్రతిఘటన ఎదురయ్యింది.
ఏమైనా ఈ స్థావరాలను తిరిగి సైప్రస్‌కు స్వాధీనం చేసేందుకు బ్రిటిష్ ప్రభుత్వం ఏమాత్రం సుముఖత చూపలేదు. అయితే 117 చదరపు హెక్టేరుల వ్యవసాయ భూమిని తిరిగి ఇచ్చేందుకు మాత్రం సంసిద్ధత వ్యక్తం చేసింది. ప్రస్తుతం ఈ స్థావరాలలో 3,000 మంది బ్రిటిష్ సైనికులున్నారు. తూర్పు స్థావరంలోని అయియోస్ నికొలౌస్ గూఢచారి వెట్‌వర్క్ ఎకిలన్‌కు సంకేత సేకరణా కేంద్రం అని అంటారు.
రాజ్యాంగం, పాలన
సావరిన్ స్థావరాలు (SBAs) 1960లో ఒడంబడిక ప్రకారం బ్రిటన్ స్వాధిపత్య ప్రాంతాలుగా ఉన్నాయి. అంటే ఇవి కాలనీలు కాదు.
ఈ స్థావరాలకు వాటి వ్యాయ వ్యవస్థ ఉంది. వీలయినంత వరకు సైప్రస్ చట్టాలకు అనుగుణంగా ఈ చట్టాలను రూపొందిస్తారు. బ్రిటిష్ సైన్యం స్థావరం - ధెకెలియా (ఆంగ్ల వికీలో చిత్రం)
రాజకీయాలు
స్థావరాలకు ఒక నిర్వహణాధికారి (Administrator of the Sovereign Base Areas) ఉంటాడు. అతనే సైప్రస్ బ్రిటిష్ సేనల కమాండర్. (2006 నుండి ఎయిర్ మార్షల్ లేసీ). ఇతనిని, ఇతర పాలక వర్గాన్ని రక్షణ మంత్రిత్వం సలహాపై బ్రిఒటిష్ పాలకులు నియమిస్తారు. తోడుగా ఇతర అధికారులుంటారు. స్థావరాలలో ఎన్నికలు జరుగవు. అయితే బ్రిటిష్ పౌరులు యు.కె. ఎన్నికలలో వోటు వేయవచ్చును.
భౌగోళికం
250px|thumb|ఆక్రోటిరి (పశ్చిమ) SBA 250px|thumb|ధెకెలియా (తూర్పు) SBA ఆక్రోటిరి వైశాల్యం 47.5 చదరపు మైళ్ళు. ధెకెలియా 50.5 చదరపు మైళ్ళు. మొత్తం 98 చ.మై. సైప్రస్‌ భూభాగంలో ఇది 3%. ఇందులో 40% సేనల ఆధీనంలోనూ, నిగిలిన 60% (బ్రిటిష్, లేదా సైప్రస్) ప్రైవేటు వ్యక్తుల ఆధీనంలోనూ ఉంది.
అక్రోటిరి ప్రాంతం సైప్రస్ దీవికి దక్షిణాన లిమాస్సోల్ పట్టణం వద్ద ఉంది. దెఖెలియా ప్రాంతం ఆగ్నేయంలో లర్నకా వద్ద ఉంది.
జన విస్తరణ
వీలయినంత వరకు జనావాసాలకు దూరంగా ఈ స్థావరాలను ఏర్పరచారు. అయినా ప్రస్తుతం ఈ ప్రాంతాలలో 14,000 మంది నివసిస్తున్నాఆరు. వీరిలో 7,000 మంది స్థానిక సైప్రియట్లు స్థావరాలలో గాని, పొలాలలో గాని పనిచేస్తారు. మిగిలినవాఱి బ్రిటిష్ మిలిటరీలో పని చేసేవారు, వారి కుటుంబాలు.
ఈ స్థావరాలలో పౌరసత్వం అనే విధానం లేదు. కొందరు బ్రిటిష్ సీమాంతర పౌరసత్వానికి అర్హులు కావచ్చును. కాని ఇక్కడ సైనికేతర పాలన నిషిద్ధం కనుక బ్రిటిష్ సీమాంతర చట్టం ఇక్కడికి వర్తించదు.
ఆర్ధిక వ్యవస్థ
ప్రధానంగా మిలిటరీ కార్య కలాపాలు, కొద్దిపాటి వ్యవసాయం ఇక్కడి ఆర్థిక వ్యవస్థకు మూల స్తంభాలు. ఈ ప్రాంతానికి ఆర్థిక గణాంకాలు లెక్కింపబడలేదు. 2008లో తక్కిన సైప్రస్‌తో బాటు ఆక్రోటిరి, ధెకెలియాలో కూడా యూరో కరెన్సీ సాధారణ వినియోగంలోకి వస్తుంది..
బయటి లింకులు
వర్గం:అక్రోటిరి, ధెకెలియా వర్గం:యునైటెడ్ కింగ్‌డమ్ వర్గం:సైప్రస్
తిరుపతి ప్రకాష్
తిరుపతి ప్రకాష్ తెలుగు సినిమా నటుడు. ఎక్కువగా హాస్యపాత్రలు పోషిస్తుంటాడు. 180కి పైగా సినిమాలలో నటించాడు. ఈటివి లోనూ, జీ తెలుగు లోనూ 5 టెలి సీరియల్స్ లో నటించాడు. ఈటీవీలో ప్రసారమయ్యే జబర్దస్త్ అనే హాస్యకార్యక్రమంలో పటాస్ ప్రకాష్ అనే ఒక బృందం పేరుతో హాస్య ప్రదర్శనలిచ్చాడు.
జీవిత విశేషాలు
అతని అసలు పేరు తిమ్మాపురం కరణం రవి ప్రకాష్ రావు. 1972 ఆగస్టు 22 న టి.కె. రామమూర్తి రావు, సత్యవతి దంపతులకు అనంతపురం జిల్లా, హిందూపురంలో జన్మించాడు. కర్నూలు లోని సెయింట్ మేరీ ఉన్నత పాఠశాలలో ప్రాథమిక విద్యనభ్యసించాడు. చిన్నప్పటి నుంచే నాటకాలలో, విచిత్రవేషధారణ పోటీల్లో పాల్గొనేవాడు. తిరుపతిలోని శ్రీవేంకటేశ్వర విశ్వవిద్యాలయంలో బి.ఏ చదివాడు. మలేషియాలోని మల్టీమీడియా విశ్వవిద్యాలయం నుంచి నటనలో కోర్సు చేశాడు. ఈవివి సత్యనారాయణ అతని పేరును తిరుపతి ప్రకాష్ గా మార్చాడు. మిమిక్రీ కూడా చేయగలడు.
బయటి లింకులు
వర్గం:తెలుగు సినిమా నటులు వర్గం:తెలుగు సినిమా హాస్యనటులు
రుక్నుద్దిన్
thumb|రుక్నుద్దిన్ రుక్నుద్దిన్ తెలుగు కవి, రచయిత, ఉద్యమకారుడు, పరిశోధకుడు. అతను 1969 ప్రత్యేక తెలంగాణ ఉద్యమానికి తెలుగు సాహిత్యంలో చిరస్థాయిని, శాశ్వతత్వాన్ని కల్పిస్తూ విప్లవ ఢంకా మోగించిన వ్యక్తి. ఉద్యమంలో ప్రత్యక్షంగా పాల్గొన్నందుకు జైలు శిక్ష అనుభవించాడు. కవిగా అక్షరాలను సంధించడమే గాకుండా, మహబూబ్‌నగర్‌ జిల్లా అంతటా తిరిగి తన మాటాలతో ప్రజల్ని చైతన్యవంతుల్ని చేసాడు.
జీవిత విశేషాలు
అతను 1947లో కల్వకుర్తి తాలూకా రాచూరులో చాంద్‌బీ, జహంగీర్‌ దంపతులకు జన్మించాడు. రుక్నుద్దిన్‌ విద్యార్థి దశలో అత్యంత పేదరికం అనుభవించాడు. ఆకలి, కసి, తెలంగాణపై సీమాంధ్రుల ఆధిపత్యం ఆయన్ని పోరాట కవిగా తర్చిదిద్దింది. విద్యార్థిగా ఉన్నప్పుడే గుళ్ళు, చెరువు గట్లమీద శాసనాలను సేకరించి పరిశోధన చేసేవాడు. అలాగే 1984లో తెలుగులో జానపద సాహిత్యంలో అలంకార విధానంపై పరిశోధన చేసాడు. తండ్రి, అన్న కమ్మరి పనిచేసి రుక్నుద్దిన్‌ని చదివించారు. దానికి తగ్గట్టుగానే చదువులో పాలెం కళాశాల నుంచి ఉస్మానియా విశ్వవిద్యాలయంలో మొదటి స్థానాల్లో నిలిచాడు. మొదట తెలుగు పండితుడిగా టీచర్‌ ఉద్యోగంలో చేరిన రుక్నుద్దిన్‌ పోల్కంపల్లి, మాసపేట తదితర గ్రామాల్లో పనిచేశాడు. అనంతరం 1976లో జూనియర్‌ లెక్చరర్‌గా ఎంపికై జడ్చర్ల, మఖ్తల్‌, కల్వకుర్తి, భువనగిరి తదితర ప్రాంతాల్లో పనిచేశాడు. సంస్కృతంలో కూడా ఎం. ఎ చేసిన రుక్నుద్దిన్‌ 1989లో ఉస్మానియా విశ్వవిద్యాలయం తెలుగు శాఖలో అసిస్టెంట్‌ రీడర్‌గా జాయినై ఎందరో విద్యార్థులకు మార్గదర్శకంగా నిలిచాడు. తాను జూనియర్‌ కాలేజీలో ఉన్నప్పటి నుంచి కూడా విద్యార్థులకు తలలో నాలుకలా ఉండడమే గాకుండా వారికి అన్నివిధాల సహాయ సహకారాలందించే వారు. అతనికి అచ్చంపేట, కల్వకుర్తి, నాగర్‌కర్నూలు, మహబూబ్‌నగర్‌లు ఆయన కార్యక్షేత్రాలుగా ఉండేవి. పాలెం ఓరియంటల్‌ కళాశాలలో బిఓఎల్‌ చదువుతూ గురువు శ్రీరంగాచార్య ప్రోత్సాహంతో ఉద్యమ కవిత్వాన్ని, కరపత్రాల్ని రాసాడు. మిత్రుడు, క్లాస్‌మేట్‌, రూమ్‌మేట్‌ కూడా అయిన జి.యాదగిరితో కలిసి కవిత్వాన్ని పుస్తకంగా తీసుకొచ్చిండు. ప్రత్యేక తెలంగాణ ఉద్యమం ఊపుమీద ఉన్న దశలోనే అప్పుచేసి ‘విప్లవ ఢంకా' పేరుతో కవిత్వాన్ని పుస్తకంగా తీసుకొచాడు.
వ్యక్తిగత జీవితం
రుక్నుద్దిన్‌కు ఇద్దరు కుమారులు, ఒక్క కూతురు. కొడుకు మతాంతర వివాహాన్ని కూడా ఆయన ఆహ్వానించాడు. రుక్నుద్దిన్ గుజరాత్‌లో డాక్టర్‌గా పనిచేస్తున్న తన కుమారుడు గాలిబ్‌ వద్ద 2013 మే 27న కన్నుమూశాడు.
మూలాలు
వర్గం:తెలంగాణ ఉద్యమకారులు వర్గం:తెలంగాణ కవులు వర్గం:1947 జననాలు వర్గం:2013 మరణాలు
డబుల్ స్లిట్ ప్రయోగం
ఆధునిక భౌతిక శాస్త్రంలో డబుల్-స్లిట్ ప్రయోగం అనేది కాంతి, పదార్థం - ఈ రెండూ తరంగాల, కణాల లక్షణాలు రెండింటినీ ప్రదర్శిస్తాయని నిరూపించే ప్రయోగం. ఇది క్వాంటం యాంత్రిక శాస్త్ర దృగ్విషయపు ప్రాథమిక స్వభావమైన సంభావ్యతను ప్రదర్శిస్తుంది కూడా. ఈ రకమైన ప్రయోగాన్ని మొదటగా కాంతిని ఉపయోగించి 1801 లో థామస్ యంగ్ చేసాడు. కాంతి తరంగ ప్రవర్తనను ప్రదర్శించేందుకు అతడు ఈ ప్రయోగం చేసాడు. ఆ సమయంలో కాంతి తరంగాలు గానీ లేదా కణాలు గాని కలిగి ఉంటుంది అని భావించినప్పటికీ. ఆధునిక భౌతికశాస్త్రం ప్రారంభంతో, సుమారు వంద సంవత్సరాల తరువాత, కాంతి వాస్తవానికి తరంగాలు, కణాలు రెండింటి యొక్క ప్రవర్తనా లక్షణాలను చూపిస్తుందని గ్రహించారు. 1927 లో, డేవిసన్, జెర్మెర్‌లు ఎలక్ట్రాన్లు కూడా అదే ప్రవర్తనను చూపిస్తాయని నిరూపించారు. తరువాత ఇది అణువులకు, పరమాణువులకూ విస్తరించింది. కాంతితో థామస్ యంగ్ చేసిన ప్రయోగం క్వాంటం మెకానిక్స్‌కు ముందు, తరంగ-కణ ద్వంద్వ భావన కంటే ముందు చేసిన శాస్త్రీయ భౌతిక శాస్త్రంలో ప్రయోగం. కాంతి యొక్క తరంగ సిద్ధాంతం సరైనదని ఇది నిరూపించిందని అతను నమ్మాడు. అతని ప్రయోగాన్ని కొన్నిసార్లు యంగ్ ప్రయోగం అనీ, యంగ్ స్లిట్స్ అనీ పిలుస్తారు.
ఈ ప్రయోగం "డబుల్ పాత్" ప్రయోగాల సాధారణ తరగతికి చెందినది. దీనిలో ఒక తరంగం రెండు వేర్వేరు తరంగాలుగా విభజించబడుతుంది, తరువాత అవి ఒకే తరంగంగా కలిసిపోతాయి. రెండు తరంగాల మార్గం-పొడవులలో మార్పులు ఒక ఫేజ్ మార్పుకు దారితీసి, ఒక ఇంటర్‌ఫియరెన్స్ పాటర్న్‌ను సృష్టిస్తుంది. మాక్-జెహెండర్ ఇంటర్‌ఫెరోమీటర్ అనేది మరొక వెర్షన్. ఇందులో పుంజాన్ని బీమ్ స్ప్లిటర్‌తో విభజిస్తుంది.
ఈ ప్రయోగపు మౌలిక కూర్పులో, లేజర్ పుంజం వంటి పొందికైన కాంతిని, ఒకదానికొకటి సమాంతరంగా ఉన్న రెండు చీలికలున్న పలకపై ప్రసరింపజేస్తారు. ఆ రెండు చీలికల గుండా వెళ్ళిన కాంతి, ఆ పలకకు వెనుక ఉన్న తెరపై పడుతుంది. కాంతి యొక్క తరంగ స్వభావం కారణంగా రెండు చీలికల గుండా వెళ్ళిన కాంతి తరంగాలు ఇంటర్‌ఫియరెన్స్‌కు లోనౌతాయి. దీంతో తెరపై ప్రకాశవంతం గాను, చీకటి గానూ ఉన్న చారలు ఒకదాని పక్కన ఒకటి ఏర్పడతాయి. కాంతి, కణాలను మాత్రమే కలిగి ఉంటే అలా జరగదు. అయితే, కాంతి ఎల్లప్పుడూ తెరపై అవే వివిక్త బిందువుల వద్ద శోషించబడుతుంది (కణాల లాగా. తరంగాల లాగా కాదు); తెరపై ఈ కణాల తాకిడి యొక్క విభిన్న సాంద్రతల ప్రకారం ఇంటర్‌ఫియరెన్స్ నమూనా కనిపిస్తుంది. ఇంకా, చీలికల వద్ద డిటెక్టర్‌లను ఉంచి ఈ ప్రయోగం చేసినపుడు, గుర్తించబడిన ప్రతి ఒక్క ఫోటానూ ఒకే చీలిక (కణం లాగా) గుండా వెళుతుందని, తరంగం లాగా రెండు చీలికల గుండా వెళ్ళదనీ తేలింది. కణాలు ఏ చీలిక గుండా వెళుతున్నాయో గుర్తించినట్లయితే, అవి ఇంటర్‌ఫియరెన్స్ నమూనాను ఏర్పరచవని ఇటువంటి ప్రయోగాలు చూపిస్తున్నాయి. ఈ ఫలితాలు తరంగ-కణ ద్వంద్వత సూత్రాన్ని ప్రదర్శిస్తాయి.
ఎలక్ట్రాన్ల వంటి ఇతర పరమాణు-స్థాయి వస్తువులను డబుల్ స్లిట్ గుండా పంపినప్పుడు అవి కూడా అదే ప్రవర్తనను ప్రదర్శిస్తాయి. అదనంగా, వ్యక్తిగత వివిక్త తాకిడులను గుర్తించడం అనేది అంతర్గతంగా సంభావ్యతపై ఆధారపడి ఉంటుందని గమనించారు. ఇది క్లాసికల్ మెకానిక్స్ వివరించలేని అంశం.
ఎలక్ట్రాన్లు, ఫోటాన్‌ల కంటే చాలా పెద్ద వస్తువులతో కూడా ఈ ప్రయోగం చేయవచ్చు, కాకపోతే, పరిమాణం పెరిగేకొద్దీ ప్రయోగం కష్టతరమౌతూ ఉంటుంది. ఒక్కొక్కటి 2000 పరమాణువులను కలిగి ఉండే అణువులతో (మోలిక్యూళ్ళు) చేసిన ప్రయోగమే డబుల్-స్లిట్ ప్రయోగంలో వాడిన అతిపెద్ద వస్తువులు. వీటి మొత్తం ద్రవ్యరాశి 25,000 పరమాణు ద్రవ్యరాశి యూనిట్లు.
క్వాంటం మెకానిక్స్ లోని ప్రధానమైన పజిల్‌లను వివరించడంలో డబుల్-స్లిట్ ప్రయోగం (దాని వివిధ రూపాలతో సహా) ఒక క్లాసిక్‌గా మారింది. ప్రయోగ ఫలితాలను అంచనా వేయడానికి పరిశీలకుడి సామర్థ్యానికి ఉన్న ప్రాథమిక పరిమితిని ఇది ప్రదర్శిస్తున్నందున, రిచర్డ్ ఫేన్‌మాన్ దీనిని "సాంప్రదాయిక పద్ధతిలో వివరించడం అసాధ్యమైన దృగ్విషయం ఇది. దీనిలో క్వాంటం మెకానిక్స్ యొక్క మౌలిక తత్వం ఉంది. వాస్తవానికి, అందులోని ఏకైక రహస్యం ఇందులో ఇమిడి ఉంది." అని అన్నాడు.
అవలోకనం
link=//upload.wikimedia.org/wikipedia/commons/thumb/c/c2/Single_slit_and_double_slit2.jpg/350px-Single_slit_and_double_slit2.jpg|కుడి|thumb|350x350px| డబుల్-స్లిట్ ఏర్పాటు (స్లిట్‌ల మధ్య 0.7 మిమీ ఎడం); ఎగువ చిత్రంలో, ఒక చీలికను మూసివేసారు. సింగిల్-స్లిట్ ఇమేజ్‌లో, చీలిక యొక్క నాన్‌జీరో వెడల్పు కారణంగా [[వివర్తనం|డైఫ్రాక్షన్ నమూనా (ప్రధాన బ్యాండ్‌కి ఇరువైపులా మందమైన మచ్చలు) ఏర్పడుతుంది. ఈ డిఫ్రాక్షన్ నమూనా డబుల్-స్లిట్ ఇమేజ్‌లో కూడా కనిపిస్తుంది, కానీ చాలా చిన్న ఇంటర్‌ఫియరెన్స్ అంచులతో.]] కాంతి ఖచ్చితంగా శాస్త్రీయ కణాలను మాత్రమే కలిగి ఉంటే, ఈ కణాలు ఒక చీలిక ద్వారా సరళ రేఖలో పంపి అవతలి వైపున తెరపై పడేలా చేసినట్లయితే, తెరపై ఆ చీలిక పరిమాణంలోను, దాని ఆకృతిలో ఉండే నమూనా కనిపించాలి. అయితే, వాస్తవానికి ఈ "సింగిల్-స్లిట్ ప్రయోగం"లో, తెరపై పడిన బొమ్మ, కాంతిని విస్తరించే ఒక విక్షేపణ పాటర్న్‌గా ఉంటుంది. చీలిక ఎంత చిన్నదైతే, వ్యాప్తి కోణం అంత ఎక్కువగా ఉంటుంది. ఎరుపు లేజర్ చీలికను ప్రకాశింపజేసినప్పుడు ఏర్పడిన బొమ్మ మధ్య భాగం ఏర్పడిందని బొమ్మ పై భాగం చూపుతుంది. జాగ్రత్తగా చూస్తే, కనీ కనిపించని రెండు సైడ్ బ్యాండ్‌లు కనిపిస్తాయి. మరింత మెరుగైన ఉపకరణంతో మరిన్ని బ్యాండ్‌లను చూడవచ్చు. చీలిక నుండి కాంతి తరంగాల ఇంటర్‌ఫియరెన్స్ ఫలితంగా ఈ పాటర్న్‌ ఏర్పడిందని విక్షేపం వివరిస్తుంది. frame|కణ, తరంగ ఫంక్షన్ను చూపించే సిమ్యులేషను: డబుల్ స్లిట్ ప్రయోగం. తెల్లటి మసక కాంతి తరంగాన్ని సూచిస్తుంది. పిక్సెల్ ఎంత తెల్లగా ఉంటే, కణం అక్కడ ఉండే సంభావ్యత అంత ఎక్కువగా ఉంటుంది. రెండు సమాంతర చీలికల గుండా కాంతిని పంపిస్తే, రెండు చీలికల నుండి బయటికి వచ్చే కాంతి మళ్లీ ఇంటర్‌ఫియరెన్స్‌కు లోనౌతుంది. ఇక్కడ ఇంటర్‌ఫియరెన్స్ అనేది వరుసగా ఒకదాని తరువాత వెలుతురు, చీకటి పట్టీలు ఉండే మరింత స్పష్టమైన నమూనా. ఈ పట్టీల వెడల్పు, ప్రకాశించే కాంతి పౌనఃపున్యాన్ని బట్టి ఉంటుంది. (కుడివైపు దిగువన ఉన్న ఫోటోను చూడండి.) థామస్ యంగ్ (1773–1829) మొదట ఈ దృగ్విషయాన్ని ప్రదర్శించినప్పుడు, కాంతి తరంగాలను కలిగి ఉంటుందని ఆ ప్రయోగం సూచించింది. ఎందుకంటే తరంగాలు ఒకదాని తరువాత ఒకటిగా ఏర్పరచే సంకలన, వ్యవకలనాల ఇంటర్‌ఫియరెన్స్ ద్వారా దాన్ని వివరించవచ్చు. 1800ల ప్రారంభంలో యంగ్ చేసిన ఈ ప్రయోగం, కాంతి యొక్క తరంగ సిద్ధాంతాన్ని అర్థం చేసుకోవడంలో కీలక పాత్ర పోషించింది. 17వ, 18వ శతాబ్దాలలో విస్తృతంగా ఆమోదంలో ఉన్న, ఐజాక్ న్యూటన్ ప్రతిపాదించిన కాంతి యొక్క కణ సిద్ధాంతాన్ని ఇది పూర్వపక్షం చేసింది. అయితే, ఆ తరువాత ఫోటోఎలెక్ట్రిక్ ప్రభావం ఆవిష్కరణతో వివిధ పరిస్థితులలో, కాంతి కణాలతో కూడుకుని ఉన్నట్లుగా కూడా ప్రవర్తించగలదని నిరూపితమైంది. ఈ విరుద్ధమైన ఆవిష్కరణలతో శాస్త్రీయ భౌతిక శాస్త్రానికి మించి కాంతి యొక్క క్వాంటం స్వభావాన్ని పరిగణనలోకి తీసుకోవాల్సిన అవసరం ఏర్పడింది.
ఈ ఒక్క ప్రయోగ ఫలితాలను జాగ్రత్తగా పరిశీలిస్తే, క్వాంటం మెకానిక్స్ మొత్తాన్నీ దీనినుండి పరిశీలించవచ్చని ఫేన్‌మాన్ అంటాడు. చీలికలకు ముందు డిటెక్టర్లను ఉంచినట్లయితే (మేధాత్మక ప్రయోగంగా), ఇంటర్‌ఫియరెన్స్ నమూనా అదృశ్యమవుతుందని కూడా అతను ప్రతిపాదించాడు.
2012లో, స్టెఫానో ఫ్రాబ్బోనీ, అతని సహోద్యోగులు ఫేన్‌మాన్ ప్రతిపాదించిన పథకాన్ని అనుసరించి, ఎలక్ట్రాన్‌లు, రియల్ స్లిట్‌లతో డబుల్-స్లిట్ ప్రయోగాన్ని చేసారు. వారు నానో ఫ్యాబ్రికేటెడ్ చీలికల (సుమారు 100 నానీమీటర్ల వెడల్పు) గుండా ఒక్కొక్క ఎలక్ట్రాన్‌నే పంపించారు. అవతలి వైపున ఒకే-ఎలక్ట్రాన్ డిటెక్టర్‌తో ఎలక్ట్రాన్‌లను సేకరించడం ద్వారా, అవి డబుల్-స్లిట్ ఇంటర్‌ఫియరెన్స్ నమూనాను చూపుతాయని వాళ్ళు చూపించారు.
2019లో, మార్కో గియామర్చి, అతని సహోద్యోగులు యాంటీమాటర్‌తో సింగిల్ పార్టికల్ ఇంటర్‌ఫియరెన్స్‌ను ప్రదర్శించారు.
వ్యక్తిగత కణాల జోక్యం
link=//upload.wikimedia.org/wikipedia/commons/thumb/7/7d/Wave-particle_duality.gif/300px-Wave-particle_duality.gif|కుడి|thumb|300x300px| వ్యక్తిగత కణ గుర్తింపుల నుండి ఇంటర్‌ఫియరెన్స్ ఏర్పడడం ఈ ప్రయోగానికి ఒక ముఖ్యమైన వైవిధ్యంలో ఒక్కొక్క కణాన్ని వాడారు. ఒక్కొక్క కణాన్నే డబుల్-స్లిట్ ఉపకరణం ద్వారా పంపడం వలన ఊహించిన విధంగా తెరపై ఒక్కొక్క కణాలతోనే నమూనా ఏర్పడింది. అయితే విశేషమేమిటంటే, ఈ కణాలు ఒక్కొక్కటిగా పంపించినప్పటికీ, ఒక ఇంటర్‌ఫియరెన్స్ నమూనా ఏర్పడింది (ప్రక్క ఉన్న చిత్రంలో చూపినట్లు). ఇది వేవ్-పార్టికల్ ద్వంద్వతను ప్రదర్శిస్తుంది. పదార్థాలన్నీ తరంగ, కణ లక్షణాలను ప్రదర్శిస్తాయని ఇది చెబుతుంది: కణాన్ని ఒకే స్థానం వద్ద ఒకే పల్స్‌గా కొలుస్తారు, అయితే తరంగం తెరపై ఒక నిర్దిష్ట ప్రదేశంలో కణం ఉండే సంభావ్యతను వివరిస్తుంది. ఈ దృగ్విషయం ఫోటాన్లు, ఎలక్ట్రాన్లు, పరమాణువులు, కొన్ని అణువులతో కూడా సంభవిస్తుందని నిరూపించబడింది.
గుర్తించే సంభావ్యత అనేది తరంగపు ఎత్తు యొక్క వర్గానికి సమానం. దీన్ని క్లాసికల్ తరంగాలతో లెక్కించవచ్చు. క్వాంటం మెకానిక్స్ ఉద్భవించినప్పటి నుండి, కొంతమంది సిద్ధాంతకర్తలు అదనపు నిర్ణాయకాలు లేదా " దాచిన వేరియబుల్స్ " చేర్చడానికి మార్గాల కోసం శోధించారు. అవి తెలిసినట్లయితే, తెరపై ప్రతి వివిక్త కణమూ ఏ స్థానంలో పడుతుందో తెలుస్తుంది.
మూలాలు
వర్గం:భౌతిక శాస్త్ర ప్రయోగాలు వర్గం:క్వాంటం భౌతిక శాస్త్రం
గోపరాజు రమణ
గోపరాజు రమణ, (ఆంగ్లం: Goparaju Ramana) తెలుగు నాటకరంగ, టివీ, సినిమా నటుడు. నాటకరంగంలో అనేక నాటకాల్లో నటించి ఉత్తమ నటుడిగా అవార్డులు అందుకున్నాడు. మిడిల్ క్లాస్ మెలోడీస్ సినిమాలో హీరో తండ్రిగా నటించి తెలుగు ప్రేక్షకులకు సుపరిచితుడయ్యాడు.
జననం
రమణ 1952, ఏప్రిల్ 5న హనుమంతారావు - బాలా త్రిపురసుందరమ్మ దంపతులకు ఆంధ్రప్రదేశ్, గుంటూరు జిల్లా, తెనాలి మండలం లోని కొలకలూరు గ్రామంలో జన్మించాడు.
వ్యక్తిగత జీవితం
రమణకు లీలా అన్నపూర్ణ విశాలాక్షితో వివాహం జరిగింది. వారికి ఒక కుమారుడు (గోపరాజు విజయ్) ఉన్నాడు. విజయ్ నటుడిగా, దర్శకుడిగా రాణిస్తున్నాడు.
కళారంగం
10వ తరగతిలో ఉన్నప్పుడు మానవుడి అడుగుజాడల్లో అనే నాటకంతో నాటకరంగంలోకి అడుగుపెట్టాడు. 1967లో బాలానందం అనే నాటక సంస్థలో చేరాడు. నాటకరంగంలో నటుడిగా రమణకి మంచి అనుభవం ఉంది. అంతేకాకుండా పలు సీరియళ్ళలోనూ, సినిమాల్లోనూ నటించాడు. 2005లో ఇంద్రగంటి మోహనకృష్ణ దర్శకత్వం వహించిన గ్రహణం సినిమాలో రమణ తొలిసారిగా నటించాడు. ఈ తరువాత మాయాబజార్, గోల్కొండ హైస్కూల్, అష్టాచెమ్మా వంటి సినిమాలలో వివిధ పాత్రలు పోషించాడు. గౌతమి పుత్ర శాతకర్ణి సినిమాలో బాలకృష్ణ గురువుగా నటించాడు. రవీంద్రభారతిలో జరిగిన నాటక ప్రదర్శనలో రమణ నటన చేసిన దర్శకుడు వినోద్ అనంతోజు, మిడిల్ క్లాస్ మెలోడీస్ సినిమాలోని ‘కొండల్రావ్’ పాత్రకి ఎంపిక చేశాడు.
బయటి లింకులు
వర్గం:1952 జననాలు వర్గం:గుంటూరు జిల్లా టెలివిజన్ నటులు వర్గం:గుంటూరు జిల్లా డబ్బింగు కళాకారులు వర్గం:గుంటూరు జిల్లా వ్యక్తులు వర్గం:గుంటూరు జిల్లా సినిమా నటులు వర్గం:గుంటూరు జిల్లా సినిమా దర్శకులు వర్గం:గుంటూరు జిల్లా నాటక రచయితలు వర్గం:గుంటూరు జిల్లా రంగస్థల నటులు వర్గం:తెలుగు రంగస్థల నటులు వర్గం:తెలుగు రంగస్థల దర్శకులు వర్గం:తెలుగు సినిమా నటులు
ఓ2
ఓ2 2022లో విడుదలైన తెలుగు సినిమా. డ్రీమ్ వారియర్ పిక్చర్స్ బ్యానర్‌పై ఎస్.ఆర్. ప్రకాష్ బాబు, ఎస్.ఆర్. ప్రభు నిర్మించిన ఈ సినిమాకు జీఎస్‌ విక్నేష్‌ దర్శకత్వం వహించాడు. నయన తార, రిత్విక్‌ జోతిరాజ్‌, భరత్ నీలకంఠన్‌ ప్రధాన పాత్రల్లో నటించిన ఈ సినిమా జూన్‌ 17న డిస్నీ+ హాట్‌స్టార్ ఓటీటీలో విడుదలైంది.
కథ
పార్వతి (నయనతార) కొడుకు వీర (రిత్విక్) ఊపిరితిత్తులకు సంబంధించిన వ్యాధితో బాధపడుతుంటాడు. ఆపరేషన్ చేయించడం కోసం బస్సు ప్రయాణం కొచ్చిన్ కు బయలుదేరగా మధ్యలో వర్షం వల్ల కొండచరియలు విరిగిపడి వారు ప్రయాణిస్తున్న బస్సుపై ఓ లోయలో పడడంతో మట్టిలో కూరుకుపోతుంది. ఆ బస్సులో ఒక ఎమ్మెల్యే, ఒక ప్రేమ జంట, ఇలా రకరకాల వారు ఉండగా  గాలి ప్రవేశించడానికి కూడా గ్యాప్ లేకపోవడంతో అందరూ ఆక్సిజన్ (O2) కోసం ఇబ్బంది పడుతుంటారు. ఈ పరిసస్థితి నుంచి పార్వతి తనను తాను కాపాడుకుంటూ కొడుకును ఎలా రక్షించుకుంది? వారు బయటపడ్డరా లేదా అనేదే మిగతా సినిమా కథ.
బయటి లింకులు
వర్గం:2022 తెలుగు సినిమాలు వర్గం:నయనతార నటించిన చిత్రాలు
నిజాయితీ
నిజమైన ఆయనంలో లేక అసలైన మార్గంలో నడుచుకోవడాన్ని నిజాయితీ అంటారు. నిజాయితీ అనేది నైతిక పాత్ర యొక్క ఒక విభాగాన్ని సూచిస్తుంది మరియు చిత్తశుద్ధి, యదార్ధం వంటి అనుకూల మరియు సద్గుణ గుణాలనే అర్థాన్ని ఇస్తుంది, అలాగే దురుసుతనం, అబద్ధం, మోసం, దొంగతనం వంటి దుర్గుణాలు లేకపోవడాన్ని సూచిస్తుంది. అంతేకాకుండా నిజాయితీ అంటే విశ్వసనీయత, విధేయత, నిష్పక్షపాతం, హృదయపూర్వకతనం కలిగి ఉండాలి. నిజాయితి అనేది అనేక జాతి మరియు మతపరమైన సంస్కృతులలో విలువైనదిగా ఉంది. తెలిసో తెలియకో ఏదైనా తప్పు చేసిన వ్యక్తి తన తప్పును తాను గ్రహించి సరిదిద్దుకొనే ప్రయత్నాన్ని నిజాయితీగా తన తప్పును తాను సరిదిద్దుకొంటున్నాడంటారు. నిజాయితీగా వ్యవహరించే వ్యక్తిని "నిజాయితీపరుడు" అంటారు.
బెంజమిన్ ఫ్రాంక్లిన్ ఒక సామెత "నిజాయితీ అనేది ఉత్తమమైన విధానం"; థామస్ జెఫెర్సన్ కు ఆపాదించబడిన నాథానిల్ మకాన్ కు ఒక లేఖలో ఉపయోగించిన ఒక వ్యాఖ్య "నిజాయితీ అనేది జ్ఞానం యొక్క పుస్తకంలో మొదటి అధ్యాయం"
కుడి|thumb| ఒక స్త్రీ తను ఏమనుకుంటుందో తెలియచెప్పే సిల్హౌట్ డ్రాయింగ్ నిజాయితీ ( సిన్సియారిటీ)  కల వ్యక్తులు ధర్మబద్ధంగా జీవననాన్ని కొనసాగిస్తూఉంటారు. తమ ఆకాంక్షలు, అభిప్రాయాలు, ఆలోచనలను సూటిగా, నిష్కల్మషంగాను వ్యక్తం చేస్తూ తదనుగుణంగా నిబద్ధత తో ప్రవర్తిస్తారు.
వ్యుత్పత్తి శాస్త్రం
ఆక్స్‌ఫర్డ్ ఇంగ్లీష్ డిక్షనరీ, ఇంకా చాలా మంది విద్వాంసులు అభిప్రాయం ప్రకారం  సిన్సియర్  నుండి '' సిన్సియారిటీ అన్న పదం వచ్చింది. లాటిన్ లో సిన్సిరస్ అంటే ఇంగ్లీషులో  క్లీన్, ప్యూర్, అంటే శుభ్రమైన, సౌండ్ అనగా ప్రస్ఫుటమైన'' (1525–35) అనే పదాల నుండి ఉద్భవించిందని పేర్కొన్నారు. ఒకప్పుడు  సిన్సిరస్  అంటే "ఒక ఎదుగుదల" (మిశ్రమం కాకుండా ఏకరీతిన ఎదగడం ),మరో రకంగా  సిన్ - (ఒకటి) ;  క్రెసెర్  (పెరగడం) అని అర్ధం. క్రెసెర్ -పెరుగుట అనేది ధాన్యం యొక్క దేవత అయిన " సెరెస్ "తో పోల్చుతూ "తృణధాన్యాలు" వలె పెరగడం అన్న అర్ధంలో వాడారు.
అమెరికన్ హెరిటేజ్ డిక్షనరీ ప్రకారం,  సిన్సిరస్  అనే లాటిన్ పదం ఇండో-యూరోపియన్ మూలమైన '  స్మొకిరోశ్ '  నుండి ఉద్భవించింది,  స్మొకిరోశ్  అనేపదం   సెమ్  ( ఒకటి ) యొక్క సున్నా- గ్రేడ్ కు ' కెర్ ' యొక్క పొడిగించబడ్డ ఇ గ్రేడ్ పదమైన కెయిర్ (పెరుగుట) ను కలుపుట ద్వారా ఉద్భవించింది. తద్వరా ' ఒకే పెరుగుదల ' అనే అంతరార్ధంతో స్వఛ్చమైన, పరిశుభ్రమైన అన్న అర్థాన్ని ధ్వనిస్తూ ఉంటుంది.
వివాదం
జానపద శబ్దవ్యుత్పత్తి శాస్త్రం ప్రకారం లాటిన్  సైన్  = కాకుండా,  సెరా  = మైనం నుండి  సిన్సియర్  ఉద్భవించిందని ఒక ప్రతిపా దన. ఒక ప్రసిద్ధ వివరణ ప్రకారం, రోమ్ లేదా గ్రీస్‌లోని నిజాయితీ లేని శిల్పులు వారి పాలరాతి శిల్పాలలోని లోపాలను మైనంతో కప్పి ప్రజలను మోసగిస్తారని; ఆ కారణంగా,  "మైనం లేని" శిల్పం మాత్రమే నిజాయితీని సూచిస్తుందని భావన. అంతకు ముందు రోజుల్లో " సిన్సియర్ వైన్ " అనే పదాన్ని " కల్తీ చేయలేదని, లేదా అధునాతనమైనదని"  ఒప్పించేందుకు గాను కొందరు ఉపయోగించేవారనేది ఒక అభిప్రాయం. మరొ కధనం ప్రకారం "గ్రీకుల మోసం, ద్రోహం బహుమతుల కథ" నుండి ఈ పదం వాడకం మొదలైంది. గతంలో రోమన్లు విజయం సాధించినందుకు, గ్రీకులు తమకు విధిగా బహుమతులు సమర్పించాలని రోమన్లు డిమాండ్ చేశారు. ఒక తప్పుడు సలహాను అనుసరించి, గ్రీకులు మైనం తో చేసిన కొన్ని నకిలీ పాలరాతి విగ్రహాలను ఇచ్చారు. ఇవి వెచ్చటి గ్రీకు ఎండలో వెంటనే కరిగిపోయాయి." అయితే, ఆక్స్‌ఫర్డ్ ఇంగ్లీష్ డిక్షనరీ ప్రకారం, "మైనం లేకుండా సైన్ సెరా - అన్న పాత వివరణలో ఎటువంటి సహేతుకత లేదు".
మైనం లేని శిల్పాలు అన్న పదం - "1998 లో డాన్ బ్రౌన్ రచించిన థ్రిల్లర్ నవల  డిజిటల్ కోట లో మైనర్ సబ్‌ప్లాట్‌ గా ఉపయోగించడంలో "వితౌట్వాక్స్ " పదం ప్రాచుర్యం ప్రతిబింబిస్తుంది, అయితే బ్రౌన్ దీనిని లాటిన్ కు కాకుండా స్పానిష్ భాషకు ఆపాదించాడు, . తరువాత అతని 2009 నవల  ది లాస్ట్ సింబల్‌లో    ఈసారి లాటిన్‌కు ఈ పదం ఆపాదించబడింది.
పాశ్చాత్య సమాజాలలో
సాహిత్య విమర్శకుడు లియూనెల్ త్రిల్లింగ్ వ్రాసిన -సిన్సియారిటీ అండ్ అథెంటిటీ అనే ఉపన్యాసాల లో  నిజాయితీ, దాని మూలాలు, పరిణామం ఇంకా దాని నైతికత, ప్రామాణికత గురించి చర్చించారు.
అరిస్టాటిల్ అభిప్రాయాలు
అరిస్టాటిల్ అభిప్రాయంలో " నిజాయితీ లేదా నిష్కపటత్వంఅనేది ఆత్మన్యూనతకు ఇంకా మితిమీరిన అహంకారనికి మధ్య లోని ఒక సగటు స్థితి." ఇస్లామిక్ సాంప్రదాయల ప్రకారం, నిజాయితీ అంటే: ప్రాపంచిక విషయాల ప్రభావల నుండి విముక్తి పొందడం. అది కపటత్వానికి కూడా వ్యతిరేకం. ఖురాన్‌లో, అన్నిరకాల ఆరాధనలు ఇంకా మానవ జీవన గమనం భగవంతుని సూచనలతో ప్రేరేపించబడాలి. జీవితంలోని అన్ని అంశాలలో నిజాయితీగల దాస్యాన్ని మనిషిని అవలంభించాలని దేవుని ప్రవక్తలు బోధించారు. ఇస్లాంలో నిజాయితీని విశ్వాసంలో చిత్తశుద్ధి ఇంకా కార్యాచరణలో చిత్తశుద్ధి అని విభజించడం జరిగింది. విశ్వాసంలో నిజాయితీ అనగా ఏకేశ్వరోపాసన ; దేవునితో భాగస్వాములను కలపడం చేయరాదు, ఇంకా చర్యలో చిత్తశుద్ధి అంటే దేవుణ్ని మాత్రమే నిజాయితీగా ఆరాధించడం.
పాశ్చాత్య సంస్కృతికి భిన్నంగా, కన్ఫ్యూషియన్ సమాజాలలో ( చైనా, కొరియా, జపాన్ ) నిజాయితీ అనేది ఒక "ముఖ్య ధర్మంగా" అభివృద్ధి చెందింది. చెంగ్ (誠、诚) భావన — రెండు కన్ఫ్యూషియన్ క్లాసిక్‌ లలో,  డా జు , ఝాంగ్ యోంగ్‌ లలో వివరించబడినట్లుగా — సాధారణంగా సిన్సియారిటీ అనగా నిజాయితీ అని అనువదించబడుతుంది. పాశ్చాత్య దేశాలలో వలె, ఈ పదం అంగీకారం ఇంకా అంతర్గత భావనల మధ్య సారూప్యతను సూచిస్తుంది, కాని అంతర్గత భావన ఆచార క్రమానికి సామాజిక పరిణామ క్రమానికి అనుగుణంగా ప్రతిస్పందిస్తుంది. ప్రత్యేకించి, కన్ఫ్యూషియన్స్ అనలెక్ట్స్ అధ్యాయం Iలో క్రింది ప్రకటనను కలిగి ఉంది: ( 主忠信. 毋友不如己者. 過，則勿憚改. ) "విశ్వసనీయతను నిజాయితీ ని మొదటి ప్రాధాన్య సూత్రాలుగా ఉంచండి. అప్పుడు స్నేహితులు ఎవరూ మీలా ఉండరు (అందరూ మీలాగే విధేయులుగా ఉంటారు). తప్పు చేస్తే సరిదిద్దుకోవడానికి యేమాత్రం భయపడకండి."
ఒక సమర్ధవంతుడు, వివేకవంతుడైన నాయకుడు ఇతర రంగాల నాయకులను "నిజాయితీపరులుగా" ప్రశంసిస్తాడు. వారు జీవితం లోని నాటకీయతను గ్రహించి అందులో తమ పాత్రను ఆ విధంగా పోషిస్తారు. జపనీస్ భాషలో చెంగ్ యొక్క అక్షరం  మాకోటో  అని ఉచ్ఛరిస్తారు. ఇది విశ్వాసపాత్రత ఇంకా నమ్మకం అనే భావాన్ని మరింత ప్రస్ఫుటం చేస్తుంది.,
చోమన దుడి
చోమన దుడి, 1975లో విడుదలైన కన్నడ సినిమా. శివరామ కారంత్ రాసిన చోమన దుడి నవల ఆధారంగా రూపొందించబడిన ఈ సినిమాకు బి.వి. కారంత్ దర్శకత్వం వహించాడు. ఇందులో ఎం.వి. వాసుదేవరావు, పద్మ కుమత, జయరాజన్, సుందర్ రాజ్, హొన్నయ్య, గోవింద్ భట్ తదితరులు నటించారు. ఈ సినిమా భారత జాతీయ చలనచిత్ర పురస్కారాలలో, జాతీయ ఉత్తమ చలన చిత్రం, జాతీయ ఉత్తమ నటుడు అవార్డులను గెలుచుకుంది.
నటవర్గం
thumb|right|275px|సినిమాలోని ఒక సన్నివేశం
బయటి లింకులు
వర్గం:1975 సినిమాలు వర్గం:కన్నడ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
ఓడ్ టూ మై ఫాదర్
ఇతర లంకెలు
వర్గం:2014 సినిమాలు వర్గం:దక్షిణ కొరియా వర్గం:కొరియన్ భాష వర్గం:కొరియన్ సినిమాలు
పూసపాటి సంచయిత గజపతిరాజు
పూసపాటి సంచయిత గజపతిరాజు శ్రీ వరాహ లక్ష్మీ నరసింహ స్వామి దేవస్థానం చైర్‌పర్సన్‌, మహారాజా అలక్ నారాయణ్ సొసైటీ ఆఫ్ ఆర్ట్స్ అండ్ సైన్స్ (మాన్సాస్) ట్రస్ట్‌కు ఛైర్మన్‌. వృత్తి రీత్యా ఆమె న్యాయవాది. గూగుల్ ఇంపాక్ట్ చాలెంజ్ అవార్డును గెలుచుకుంది. ఆమె భారతీయ జనతా పార్టీలో క్రియాశీలక సభ్యురాలు. భారతీయ జనతా యువమోర్చా జాతీయ కార్యవర్గ సభ్యురాలు.
జీవిత విశేషాలు
ఆమె విజయనగరంలో ఆనంద గజపతి రాజు, ఉమా గజపతి రాజు దంపతులకు రెండవ కుమార్తెగా జన్మించింది. ఆమె తల్లి స్వంత ఊరు కేరళ లోని పాల్ఘాట్. ఆమె తాత విజయ రామ గజపతి రాజు అభ్యుదయవాది. అతను ఆడపిల్లలు చదువుకోవాలని, ప్రజాజీవితంలో క్రియాశీలకంగా ఉండాలని చెప్పేవారు. ఆమె చదువంతా ఢిల్లీలోనే కొనసాగింది. ఆమె తల్లి లోక్‌సభ సభ్యురాలిగా ఉన్నప్పుడు ఆమె తల్లితో గ్రామాలను సందర్శించేది. ప్యాలెస్ కు పరిమితం కాకుండా ప్రజా జీవితంలోకి వచ్చి పనిచేయాలని ఆమె తల్లి చెప్పేది. ఢిల్లీ విశ్వవిద్యాలయం నుండి పొలిటికల్ సైన్స్ (ఆనర్స్) చేసింది. తరువాత లా కోర్సు చేసి ఢిల్లీ బార్ కౌన్సిల్ లో చేరింది. లాయర్ గా ప్రాక్టీసు చేయడం ఆమెకు ఉపాధి కోస్ం మాత్రమే. చుట్టు ప్రక్కల గ్రామాల్లో బాలికా విద్య కోసం కృషి చేసేది.
ఆమె తల్లి పూసపాటి ఆనంద గజపతి రాజు నుంచి విడాకులు తీసుకున్న అనంతరం రమేష్ శర్మతో పునర్వివాహం చేసుకుంది. 2016 లో ఆమె తండ్రి ఆనంద గజపతి రాజు మరణించాడు. ఆమె తల్లి ఉమా గజపతి రాజు విశాఖపట్నం నుండి లోక్‌సభ పార్లమెంటు సభ్యురాలుగా, సామాజిక కార్యకర్తగా తన సేవలనందించింది. ఉమా గజపతిరాజు రాజీవ్ గాంధీ ఫౌండేషన్‌తో చురుకుగా పాల్గొంది. రైలు ఆసుపత్రి అయిన ‘లైఫ్‌లైన్ ఎక్స్‌ప్రెస్’ను ఆంధ్రాలోని గిరిజన ప్రాంతాలకు తీసుకువచ్చింది. ఆమె సవతి తండ్రి రమేష్ శర్మ ఒక ఉద్యమకారుడు, చిత్రనిర్మాత. " ద జర్నలిస్ట్ అండ్ ద జిహాదీ - ద మర్డర్ ఆఫ్ డేనియల్ పెరల్" అనే డాక్యుమెంటరీ చేసి అవార్డులు గెలుచుకున్నాడు.
సంచయిత గజపతి రాజు 2018 సంవత్సరంలో బీజేపీలో చేరింది. ప్రధానమంత్రి నరేంద్ర మోదీ స్వచ్ఛ భారత్ స్ఫూర్తితో విశాఖపట్నం జిల్లాలో సేవా కార్యక్రమాలను చేపట్టింది. ఆమె జిల్లాలో సురక్షిత మంచినీరు అందించేందుకు కృషి చేసి, 2013లో గూగుల్ ఇంపాక్ట్ ఛాలెంజ్ పోటీల్లో ప్రథమ స్థానంలో నిలిచి రూ.3కోట్ల ఫస్ట్ ప్రైజ్‌ను గెలుచుకుంది. ఆ డబ్బును కూడా సేవా కార్యక్రమాలకు వినియోగించింది.
సామాజిక సేవలు
ఆమె 2011 లో ఆమె ఎన్జీఓ, సోషల్ అవేర్‌నెస్ న్యూ ఆల్టర్నేటివ్స్ (SANA) ను ఏర్పాటు చేసింది. ప్రారంభమైనప్పటి నుండి ఈ సంస్థ రెండు తాగునీటి ప్రాజెక్టులను అమలు చేసింది. వాటిలో ఒకటి తూర్పు ఢిల్లీ లోని ఒక పాఠశాలలో, మరొకటి ఆంధ్రప్రదేశ్‌లోని తూర్పు గోదావరి లోని ఎన్ చమవరం గ్రామంలో ఉన్నాయి. చామవరం వద్ద గ్రామస్తులను ఈ ప్రాజెక్టులో వాటాదారులుగా చేశారు. వారు వినియోగించే నీటి కోసం వినియోగదారుల నుండి నామమాత్రపు రుసుము వసూలు చేసేవారు. ఈ సంస్థ సౌరశక్తితో పనిచేసే నీటి శుద్ధి కర్మాగారాన్ని నిర్వహించడానికి స్థానికులకు శిక్షణ ఇచ్చింది. ఇది భూమి నుండి నీటిని తీసుకుని త్రాగే ప్రయోజనాల కోసం WHO (ప్రపంచ ఆరోగ్య సంస్థ) ప్రమాణాలకు అనుగుణంగా శుద్ధి చేస్తుంది. ప్లాంట్ యొక్క మరమ్మత్తు, నిర్వహణను జాగ్రత్తగా చూసుకునే కార్మికులకు చెల్లించడానికి గ్రామస్తుల నుండి సేకరించిన డబ్బును ఉపయోగిస్తారు.
న్యూఢిల్లీలో, తూర్పు ఢిల్లీ లోని సూరజ్‌మల్ విహార్‌లోని రాజ్‌కియా ప్రతిభా వికాస్ విద్యాలయ (ఆర్‌పివివి) వద్ద ఈ ప్లాంట్‌ను ఏర్పాటు చేశారు. ఈ ప్లాంటును నిర్వహించడానికి విద్యార్థులు, ఉపాధ్యాయులతో కూడిన కమిటీని పాఠశాల ఏర్పాటు చేసింది. గ్రీన్ టెక్నాలజీని ఉపయోగించడం గురించి విద్యార్థులకు తెలుస్తుంది. ఈ ప్లాంట్ నుండి 5 లీటర్ల స్వచ్ఛమైన తాగునీటిని ఇంటికి తీసుకెళ్లడానికి పిల్లలను అనుమతిస్తారు. ఈ ప్రాజెక్ట్ పాఠశాలలో పిల్లల హాజరును మెరుగుపరిచింది. వీరు ఎక్కువగా సమీప మురికివాడల నుండి వచ్చేవారు. ఈ రంగంలో సుమారు మూడేళ్లుగా పనిచేసిన ఆమె, గ్రామీణ ప్రాంతాలకు తాగునీటితో పాటు పారిశుధ్య సౌకర్యాలు అవసరమని గ్రహించింది. రాబోయే సంవత్సరాలలో తాగునీటి ప్లాంట్ల నుండి ఉత్పత్తి అయ్యే వ్యర్థ జలాన్ని బయో టాయిలెట్లలో వాడటం ద్వారా గ్రామాల్లోని ప్రాజెక్టులు నిర్వహించబడతాయి. వ్యవస్థ నుండి ఉత్పత్తి చేయబడిన బయో గ్యాస్ మరుగుదొడ్లకు లైట్లు అందించడానికి ఉపయోగించబడుతుంది.
ఆమె ఆంధ్రప్రదేశ్‌లోని తీరప్రాంత గ్రామాలకు పరిశుభ్రమైన తాగునీరు, పారిశుద్ధ్యాన్ని తీసుకురావాలనే ఆమె దృష్టికి అత్యధిక సంఖ్యలో ఆన్‌లైన్ ఓట్లను పోల్ చేయడం ద్వారా గూగుల్ గ్లోబల్ ఇంపాక్ట్ ఛాలెంజ్ ఇండియా అవార్డును గెలుచుకుంది. 3 కోట్ల రూపాయల అవార్డు డబ్బుతో ఆమె ఆంధ్రప్రదేశ్ లోని తూర్పు గోదావరి, విశాఖపట్నం జిల్లాల్లోని 10 తీరప్రాంత గ్రామాల్లో తాగునీటి ప్లాంట్లు, బయో టాయిలెట్లు ఏర్పాటు చేయాలని ప్రణాళిక చేసింది. 2016 నాటికి 54 మిలియన్ లీటర్ల స్వచ్ఛమైన తాగునీరు అందించడం, 10 గ్రామాలలో 20 మరుగుదొడ్లు ఏర్పాటు చేయడం ఆమె లక్ష్యం.
మన్ సాస్, సింహాచలం దేవస్థానం ట్రస్టుల చైర్మన్
గజపతి వంశానికి చెందిన పి. వి. జి. రాజు 1958లో స్థాపించిన మన్ సాస్ ట్రస్టు, సింహాచలం ట్రస్టు వారసత్వంగా గజపతి వంశానికి చెందిన మగపిల్లలకు సంక్రమిస్తుంది. అతని మరణానంతరం అతని పెద్ద కుమారుడు ఆనంద గజపతి రాజు ఈ రెండు బోర్డులకు చైర్మన్ గా నియమితుడాయ్యాడు. అతని మరణానంతరం అతని సోదరుడు తెలుగుదేశం పార్టీ నాయకుడు అశోక్ గజపతి రాజు ఆ రెండు పదవులను స్వీకరించాడు. వేలాది ఎకరాల భూములు, కోట్లాది రూపాయల ఆస్తులు ఉన్న ఈ రెండు బోర్డులను అతను నిర్వహించేవాడు. అతని స్థానంలో సంచయిత గజపతి రాజుకు ఈ రెండు బోర్డులకు చైర్మన్ గా చేస్తూ వై ఎస్ ఆర్ కాంగ్రెస్ పార్టీ ప్రభుత్వం ప్రభుత్వ ఉత్తర్వులను జారీ చేసింది. అయితే మాన్సాస్ ట్రస్ట్ పరిణామాలపై తెలుగుదేశం మాజీ పార్లమెంటు సభ్యుడు అశోక్ గజపతి రాజు తీవ్ర అసహనం వ్యక్తం చేసాడు. ఆమె హిందువు కాదని, క్రిస్టియన్ అంటూ, చీకటి జీవోలతో ఛైర్మన్ పదవి దక్కించుకుందంటూ ఆరోపణలు చేసాడు. తాను హిందువునని, తన మతం గురించి బాబాయ్ మాట్లాడితే బాధేస్తోందని సంచయిత చెప్పింది.
సింహాచల దేవస్థాన ధర్మకర్త పదవి, వివాదాలు, వ్యతిరేక ప్రచారాలు
సింహాచలం దేవ స్థానం అనువంశిక ధర్మకర్తల మండలి చైర్మన్ గాను, మాన్సాస్ ట్రస్టు చైర్మన్ గాను వైసీపీ ప్రభుత్వం నియమించిన ఆమెను పార్టీ నుంచి తొలగించాలని కోరుతూ అంధ్రప్రదేశ్ భారతీయ జనతా పార్టీ రాష్ట్ర ప్రధాన కార్యదర్శి నూకల మధుకర్ అధిష్టానానికి లేఖ రాసాడు. పార్టీ సూచనలు లేకుండా, పార్టీకి చెప్పకుండా, ఆమె ఆ పదవిలో చేరినట్లు ఆరోపించాడు. జనతా యువమోర్చా (బీజేవైఎం) నేషనల్‌ ఎగ్జిక్యూటివ్‌ మెంబర్‌గా ఉన్న ఆమెను పార్టీ నుంచి సస్పెండ్ చెయ్యాలని కోరాడు.
బాహ్య లంకెలు
వర్గం:భారతీయ జనతా పార్టీ రాజకీయ నాయకులు వర్గం:జీవిస్తున్న ప్రజలు
కోచ్‌రబ్ ఆశ్రమం
కోచ్‌రబ్ ఆశ్రమం భారత స్వాతంత్ర్య ఉద్యమ నాయకుడు, పౌర హక్కుల నేత మోహన్‌దాస్ కరం చంద్ గాంధీ నిర్వహించిన '''ఆశ్రమం. ఇది గాంధీజీ''' భారతదేశంలో నిర్వహించిన మొట్టమొదటి ఆశ్రమం. దీనిని అతని స్నేహితుడు బారిస్టర్ జీవన్ లాల్ దేశాయ్  బహుమతిగా ఇచ్చాడు. 1915 మే 25 న గాంధీజీ చే స్థాపించబడిన  కోచ్‌రబ్ ఆశ్రమం  గుజరాత్ రాష్ట్రంలోని అహ్మదాబాద్ నగరానికి సమీపంలో ఉంది.
ఈ ఆశ్రమం గాంధేయ వాదం ఆలోచనలను విద్యార్థులకు అందించి సత్యాగ్రహం, స్వయం సమృద్ధి, స్వదేశీ విధానాన్ని ప్రోత్సహిస్తుంది. అంతే కాకుండాఅ పేదలు, మహిళలు, అంటరానివారి అభ్యున్నతి కోసం పనిచేయడానికి,  మెరుగైన ప్రభుత్వ విద్య, పారిశుద్ధ్యాన్ని ప్రోత్సహించడానికి ఒక ప్రధాన కేంద్రంగా ఉంది. మానవ సమానత్వం, స్వయంసేవ, నిరాడంబరత ఆధారంగా ఆశ్రమం నిర్వహించబడింది. ఏదేమైనా, కొచ్‌రబ్ ఆశ్రమం రెండు సంవత్సరాల తరువాత ప్లేగు బారిన పడినందున, గాంధీ తన ఆశ్రమాన్ని ఈసారి సబర్మతి నది ఒడ్డుకు మార్చవలసి వచ్చింది. సబర్మతి ఆశ్రమంలో ఉన్న సమయంలో ప్రజల గొంతుగా, దేశ నాయకుడిగా కీర్తి మరింత పెరిగింది. తరువాత 1930లో ఉప్పు సత్యాగ్రహం తరువాత గాంధీజీ సేవాగ్రామ్ ఆశ్రమంలో తన మరణించే వరకు గడిపాడు.
మూలాలు
వర్గం:భారత స్వాతంత్ర్యోద్యమం వర్గం:మహాత్మా గాంధీ
ప్రపంచ మధుమేహ దినోత్సవం
ప్రపంచ మధుమేహ దినోత్సవం ప్రతి సంవత్సరం నవంబరు 14న నిర్వహించబడుతుంది. మధుమేహం (షుగర్ వ్యాధి) వ్యాధి నియంత్రణకోసం కృత్రిమ ఇన్సులిన్‌ను కనుగొన్న శాస్తవ్రేత్త ఫ్రెడరిక్ బాంటింగ్ గౌరవార్థం ఆయన పుట్టినరోజున ఈ దినోత్సవం జరుపుకుంటారు.
చరిత్ర
ప్రపంచంలో ప్రాణాలు తీస్తున్న ప్రమాదకర వ్యాధుల జాబితాలో మధుమేహ (డయాబెటిస్) వ్యాధి తొమ్మిదవ స్థానంలో ఉంది. మానవ రక్తంలో అధిక మోతాదులో చక్కెర నేరుగా కలవడంవల్ల రోగనిరోధక వ్యవస్థ దెబ్బతినడం జరుగుతుంది. ఈ వ్యాధి అరికాళ్లు, కంటి నరాలు, హృదయం, మూత్ర పిండాలపై తీవ్ర ప్రభావం చూపిస్తుంది. ఈ వ్యాధి నియంత్రణకు కావలసిన కృత్రిమ ఇన్సులిన్‌ను 1922లో కెనడా దేశానికి చెందిన ఫ్రెడరిక్ బాంటింగ్ అనే వైద్య శాస్త్రవేత్త కనుగొన్నాడు. 1991లో ప్రపంచ ఆరోగ్య సంస్థ ఫెడరిక్ పుట్టిన రోజును ప్రపంచ మధుమేహ దినోత్సవంగా ప్రకటించింది.
ఇతర లంకెలు
వర్గం:అంతర్జాతీయ దినములు
వెంకటేశ్వరపల్లె
వెంకటేశ్వరపల్లె, తెలంగాణ రాష్ట్రం, హన్మకొండ జిల్లా, కమలాపూర్ మండలం లోని గ్రామం. ఇది హన్మకొండ, కరీంనగర్ జిల్లాల సరిహద్దులో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత  వరంగల్ జిల్లా  జిల్లా లోని పరకాల మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ పట్టణ జిల్లా లోకి చేర్చారు. ఆ తరువాత 2021 లో, వరంగల్ పట్టణ జిల్లా స్థానంలో హనుమకొండ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది.
గణాంకాలు
2011 భారత జనగణన గణాంకాల ప్రకారం ఈ గ్రామం 1031 ఇళ్ళతో, 3667 జనాభాతో 1387 హెక్టార్లలో విస్తరించి ఉంది. గ్రామంలో మగవారి సంఖ్య 1826, ఆడవారి సంఖ్య 1841. షెడ్యూల్డ్ కులాల సంఖ్య 780 కాగా షెడ్యూల్డ్ తెగల సంఖ్య 401. గ్రామం యొక్క జనగణన లొకేషన్ కోడ్ 577748 .పిన్ కోడ్: 505102.
సమీప ప్రాంతాలు
వెంకటేశ్వర్లపల్లి చుట్టూ పశ్చిమ దిశగా ఎల్కతుర్తి మండలం, పశ్చిమాన హుజూరాబాద్ మండలం, దక్షిణం వైపు హసన్ పర్తి మండలం, ఉత్తరం వైపు జమ్మికుంట మండలం ఉన్నాయి. ఇక్కడికి సమీపంలో వరంగల్, కరీంనగర్, జనగాం, రామగుండం మొదలైన పట్టణాలు ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. ఆశా కార్యకర్త కూడా ఉంది. గ్రామంలో వివిధ వార్తాపత్రికల పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
ఈ గ్రామంలో బహిరంగ కాలువల ద్వారా, కచ్చా కాలువల ద్వారా బహిరంగంగా మురుగునీరు ప్రవహిస్తోంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం, ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
ప్రార్థనా మందిరాలు
శివాలయం, హనుమాన్ దేవాలయం, రామాలయం, బీరప్ప స్వామి దేవాలయం, మసీదు ఇ మొహమ్మదియా అహ్లే హదీస్ మొదలైన ప్రార్థనా మందిరాలు ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
వెంకటేశ్వరపల్లెలో భూ వినియోగం కింది విధంగా ఉంది:
నీటిపారుదల సౌకర్యాలు
వెంకటేశ్వరపల్లెలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
వెంకటేశ్వరపల్లెలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, మొక్కజొన్న
హీరా
హీరా ఒక ప్రముఖ సినీ నటి. తెలుగు, తమిళ, కన్నడ, మలయాళ, హిందీ సినిమాలలో నటించింది.
జీవితం
హీరా చెన్నైలో జన్మించింది. ఆమె తండ్రి రాజగోపాల్ చెన్నైలోని అపోలో ఆస్పత్రిలో చర్మవ్యాధి నిపుణుడు. ఆమె తల్లి భారత సైన్యంలో నర్సుగా పనిచేస్తుండేది. హీరా చెన్నైలోని మహిళా క్రిస్టియన్ కళాశాల నుంచి సైకాలజీలో డిగ్రీ చేసింది. పుష్కర్ మాధవ్ అనే వ్యాపారవేత్తను 2002 లో వివాహమాడింది. 2006 లో వీరు విడాకులు తీసుకున్నారు.
కెరీర్
చదువుల్లో, ఆటల్లో, ఇతర వ్యాపకాల్లో తీరిక లేకుండా ఉన్న ఆమె మోడలింగ్ కానీ సినిమాల్లో కానీ ప్రవేశిస్తుందని ఊహించలేదు. కానీ ఆమె ఉన్నత పాఠశాలలో చదువుతుండగానే మోడలింగ్ అవకాశాలు తలుపు తట్టాయి. మొదట్లో కొన్ని సినిమా అవకాశాలు వచ్చినా వాటిని తిరస్కరించింది. కానీ వరుసగా అవకాశాలు వస్తుండటంతో సినిమాల్లో ప్రవేశించింది. ఆమె మొదటగా ఇదయం అనే సినిమాలో వైద్య విద్యార్థిగా నటించింది. ఈ సినిమా మంచి విజయం సాధించడంతో మరిన్ని సినిమాలలో నటించింది. కానీ సినిమా పరిశ్రమ తన వ్యక్తిత్వానికి సరిపడ సినిమాల్లో నటించడం మానేసింది. thumb|సతీలీలావతి
బయటి లింకులు
వర్గం:తెలుగు సినిమా నటీమణులు
పాల కూర
పాల కూర (ఆంగ్లం Spinach) ఒక విధమైన ఆకు కూర.
పరిచయము
మనం తీసుకునే ఆహారంలో ప్రతిరోజూ ఆకుకూరలను తప్పనిసరిగా తీసుకోవాలి. ముఖ్యంగా పాలకూర. పోషకాహార నిధి అయిన పాలకూరలో లభించే ఫ్లేవనాయిడ్స్ వయసుతోపాటు వచ్చే మతిమరపును దూరం చేస్తాయి. పాలకూరలో పదమూడు రకాల యాంటీ ఆక్సిడెంట్‌లు ఉన్నాయి. ఇవి యాంటీ క్యాన్సర్ ఏజెంట్లుగా పనిచేస్తాయి. పాలకూర (spinach) ఇది భారతీయులు అహారానికి ఉపయోగించే ఆకు కూరలలో ఒకటి. విటమిన్‌ ' కె ' సమృద్ధిగా ఉంటుంది.
* ఆకు కూరలు వండే ముందు శుభ్రముగా కడగాలి.
* మొక్కలోని ఆకులను ఆహార పదార్ధాలుగా ఉపయోగించే మొక్కలను ఆకు కూరలు అంటారు.
* దాదాపు వెయ్యికి పైగా ఆహారయోగ్యమైన ఆకులు గల మొక్కలు ఉన్నాయి
* కొన్ని కొన్ని సార్లు ఈ మొక్కలలోని ఆకులతో పాటు కాండాలను, లేత ఆకుకాడలను కూడా తినటానికి ఉపయోగిస్తారు. పాలకూరలో లభించే విటమిన్ C, విటమిన్ A లు, మెగ్నీషియం, ఫోలిక్ యాసిడ్లు క్యాన్సర్‌ను నివారించటంలో తోడ్పడతాయి. ముఖ్యంగా ఊపిరితిత్తులు, బ్రెస్ట్ క్యాన్సర్‌ను అదుపు చేయటంలో ఇవి ప్రముఖ పాత్ర పోషిస్తాయి. గుండె జబ్బులు రాకుండా అడ్డుకుంటాయి. ఈ కూరలో ఇంకా క్యాల్షియం, సోడియం, క్లోరిన్, ఫాస్ఫరస్, ఇనుము, ఖనిజ లవణాలు, ప్రొటీన్లు తదితరాలుంటాయి.
ఔషధ ఉపయోగాలు
పాలకూరను ఆహారంలో ఎక్కువగా తీసుకునే వారికి ఒవేరియన్ క్యాన్సర్ వచ్చే అవకాశాలు తక్కువని ఇటీవలి పరిశోధనల్లో సైతం వెల్లడయ్యింది. శరీరానికి అవసరమైన ఇనుము పుష్కళంగా ఉండే పాలకూర రక్తహీనతను తగ్గిస్తుంది. రోగ నిరోధక శక్తిని కూడా పెంచుతుంది, జ్వరం, పిత్త, వాయు శ్వాస సంబంధిత రోగాలను కూడా పాలకూర దూరం చేస్తుంది. పాలకూరకు రక్తాన్ని శుద్ధి చేసే తత్వం కూడా అధికంగా ఉంది. స్త్రీల సౌందర్యానికి కూడా పాలకూర ఎంతగానో తోడ్పడుతుంది. పాలకూరను వెజిటబుల్ సూప్‌లోనూ, చపాతీలు చేసుకునే పిండిలోనూ, పకోడీల పిండిలోనూ, పన్నీర్‌తో కలిపి వండే కూరల్లోనూ.. అనేక రకాలుగా వాడుకోవచ్చు. ఇతర ఆకుకూరల్లాగా పాలకూరను కూరలాగా, వేపుడు చేసుకుని కూడా తినవచ్చు. ఎలాగైనా సరే ప్రతిరోజూ తినే ఆహార పదార్థాలలో పాలకూరను భాగం చేసుకుంటే ఆరోగ్యానికి చాలా మంచి చేస్తుందని చెప్పక తప్పదు ఆకుకూరలతో కలిగే మేలు: * ఆకుకూరల్లో పోషక పదార్ధాలు సమృద్ధిగా ఉంటాయి. అందుకే శరీర పెరుగుదల, దృఢత్వానికి, చక్కని ఆరోగ్యానికి ఇవి చాలా ముఖ్యమైనవి. * భారతదేశంలో అనేక రకాల ఆకుకూరలు వినియోగంలో ఉన్నాయి.వీటిలో పాలకూర, తోటకూర, గోంగూర, మెంతికూర, మునగాకులు, పుదీన తదితరాలు ప్రముఖమైనవి. * ఆకుకూరలు ఎక్కువగా ఖనిజ పోషకాలు, ఇనుముధాతువు కలిగిఉంటాయి.శరీరంలో ఇనుములోపం కారణంగా అనీమియా వ్యాధికి గురవుతారు. గర్భవతులు, బాలింతలు (పాలిచ్చే తల్లులు), పిల్లలు ఈ వ్యాధికి ఎక్కువగా గురవుతారు. * ప్రతిరోజూ తీసుకొనే ఆహారంలో ఆకుకూరలను తప్పకుండా చేర్చాలి. తద్వారా అనీమియాను నివారించి, చక్కని ఆరోగ్యాన్ని పొందవచ్చు. * ఆకుకూరల్లో కాల్షియం, బీటాకెరోటిన్, విటమిన్ - సి కూడా పుష్కలంగా ఉంటాయి. * విటమిన్-ఎ లోపం కారణంగా భారతదేశంలో ప్రతీ యేటా ఐదేళ్ళ లోపు వయస్సు పిల్లలు సుమారు 30 వేల మంది కంటిచూపును కోల్పోతున్నారు. ఆకుకూరలద్వారా లభించే కెరోటిన్ మనశరీరంలో విటమిన్-ఎగా మారి అంధత్వం రాకుండా చేస్తుంది. * విటమిన్-సి ఆరోగ్యకరమైన ఎముకలు, దంతాలకు చాలా అవసరమైన పోషకం. వంటచేసేటపుడు ఆకుకూరలను ఎక్కువసేపు మరిగిస్తే, వీటిలో ఉన్న విటమిన్ సి ఆవిరైపోతుంది. దీన్ని నివారించటానికీ అకుకూరలను స్వల్ప వ్యవధిలోనే వండాలి. ఆకుకూరల్లో కొన్ని రకాల బి- కాంప్లెక్స్ విటమిన్లు కూడాఉంటాయి.
మూలాలు
వర్గం:ఆకు కూరలు
ఉదయభాను
ఉదయభాను ప్రముఖ టెలివిజన్ ప్రయోక్త, నటి. కరీంనగర్ జిల్లా, సుల్తానాబాద్ ఆమె స్వస్థలం. పదోతరగతి చదువుతుండగా మొట్టమొదటగా కెమెరా ముందుకు వచ్చింది. ఈటీవీలో ప్రసారమైన హృదయాంజలి అనే కార్యక్రమంలో ప్రేక్షకులవద్దకు వెళ్ళి వారితో సరదాగా మాట్లాడించడం ఆ షో ప్రధాన ఉద్దేశం. ఆమెకు అప్పటికి యాంకర్ అనే పదానికి అర్థం తెలియకపోయినా గలగలా మాట్లాడుతూ ప్రేక్షకుల ఆదరణ పొందింది.
బాల్యం, తలిదండ్రులు
ఆమె తండ్రి డాక్టర్, తల్లి ఆయుర్వేద వైద్యురాలు. ఆమెకు సాప్ట్‌వేర్ జాబ్ చేసే ఒక తమ్ముడు ఉన్నాడు. ఆమె తండ్రి ఒక కవి. ఆయన కలంపేరు ఉదయభాను. దానినే కూతురుకు పెట్టాడు. ఆయన ఉదయభానుకు నాలుగేళ్ళ వయసులో చనిపోయారు. ఆయన చనిపోయాక తల్లి ఒక ముస్లిం వ్యక్తిని వివాహం చేసుకొంది. అతడికి ఏడుగురు సంతానం. ఆమె 15 వ ఏట ఒక ముస్లీంతో వివాహం జరిగింది. ఆమెకు ఇష్టం లేకపోవటం వలన విడాకుల అనంతరం విజయకుమార్ అనే అతడిని తల్లి అనుమతికి వ్యతిరేకంగా వివాహం చేసుకొన్నది. ఆమె ఎం.ఏ వరకూ చదివింది.
బయటి లింకులు
వర్గం:తెలుగు సినిమా నటీమణులు వర్గం:1974 జననాలు వర్గం:టెలివిజన్ నటీమణులు వర్గం:పెద్దపల్లి జిల్లా సినిమా నటీమణులు వర్గం:పెద్దపల్లి జిల్లా మహిళా టెలివిజన్ వ్యాఖ్యాతలు
సేవాగ్రామ్
సేవగ్రామ్ ("సేవ కోసం పట్టణం" అని అర్ధం) భారతదేశంలోని మహారాష్ట్ర రాష్ట్రంలోని ఒక పట్టణం పేరు. ఇక్కడ మహాత్మా గాంధీ స్థాపించిన ఆశ్రమం ఉంది. ఇక్కడ గాంధీజీ 1936 నుండి 1948లో తాను మరణించే వరకు నివసించాడు.
అవలోకనం
సెవాగ్రామ్, మొదట సెగావ్ గా పిలువబడే మహారాష్ట్ర లోని ఒక చిన్న గ్రామం. ఇది వార్ధా నుండి 8 కి.మీ దూరంలో ఉంది. ఈ గ్రామంల్ శివారు ప్రాంతంలో మోహన్ దాస్ కరం చంద్ గాంధీ ఒక ఆశ్రమాన్ని నెలకొల్పాడు. వార్ధాకు చెందిన గాంధీజీ శిష్యుడు సేథ్ జమ్నాలాల్ బజాజ్ 300 ఎకరాలు (1.2 చదరపు కి.మీ) స్థలాన్ని ఆశ్రమానికి ఇచ్చాడు. ఈ స్థలంలో ఆశ్రమాన్ని నిర్మించారు.
ఆశ్రమానికి సమీపంలో భారత స్వాతంత్ర్య సంగ్రామానికి సంబంధించిన కళాఖండాలు భద్రపరచబడిన సంగ్రహణాలయం ఉంది.
చరిత్ర
మహాత్మా గాంధీ ఉప్పు సత్యాగ్రహం లో భాగంగా సబర్మతీ ఆశ్రమం నుండి అహ్మదాబాద్కు 1930లో పాదయాత్ర ను ప్రారంభించినపుడు భారతదేశానికి స్వాతంత్ర్యం సిద్దించే వరకు తిరిగి సబర్మతీ ఆశ్రమం లోకి అడుగు పెట్టనని నిర్ణయించుకున్నాడు. అతను రెండు సంవత్సరాలకు పైగా జైలు శిక్ష అనుభవించాడు. విడుదలైన తరువాత అతను భారతదేశంలోని వివిధ ప్రాంతాలలో గడిపాడు. మధ్య భారతదేశంలో ఏదైనా ఒక గ్రామాన్ని తన ప్రధాన కార్యాలయంగా మార్చుకోవాలని నిర్ణయించుకున్నాడు. అతను 1934లో తన అనుచరుడు, పారిశ్రామిక వేత్త జమ్నాలాల్ బజాజ్ ఆహ్వానం మేరకు వార్ధా వచ్చి జమ్నాలాల్ బజాజ్ కు చెందిన బంగళాలోని ఒక గదిలో బస చేసాడు. కొంత కాలం మహిళా ఆశ్రమంలోని ప్రార్థనా మందిరంలో గడిపాడు.
1936 ఏప్రిల్ లో, గాంధీజీ తన నివాసాన్ని వార్ధా శివార్లలోని సెగావ్ అనే గ్రామంలో ఏర్పాటు చేసుకొని, దీనికి సేవగ్రామ్ అని పేరు పెట్టారు. దీని అర్థం 'సేవా గ్రామం'. సేవాగ్రామ్‌కు వచ్చినప్పుడు గాంధీజీ వయసు 67 సంవత్సరాలు. గ్రామాలలో ఉన్న గృహాల మాదిరిగానే గాంధీజీ, కస్తూరిబా లతో పాటు వారి అనుచరులకు కూడా ఆశ్రమంలో ఇళ్ళు నిర్మించారు. కుల వివక్షను నివారించడానికి ఆశ్రమం సాధారణ వంటగదిలో కొంతమంది హరిజనులను నియమించాడు. ధామ్ నది ఒడ్డున వినోబా భావే యొక్క పరమ్ ధామ్ ఆశ్రమం ఉంది. ముఖ్యమైన జాతీయ విషయాలు, ఉద్యమాలపై అనేక నిర్ణయాలు సేవాగ్రామ్‌లో తీసుకోబడ్డాయి. ఈ దేశం యొక్క స్వాభావిక బలానికి అనుగుణంగా గాంధీజీ రూపొందించిన దేశ నిర్మాణ కార్యకలాపాలకు ఇది అనేక సంస్థలకు కేంద్ర స్థానంగా మారింది.
సేవగ్రామ్ మహారాష్ట్ర రాష్ట్రంలోని వార్ధా పట్టణం నుండి 8 కి.మీ, నాగపూర్ నుండి 75 కి.మీ. దూరంలో ఉంది. అనేక ఆచరణాత్మక ఇబ్బందులు ఉన్నప్పటికీ, గాంధీజీ ఇక్కడ స్థిరపడాలని నిర్ణయించుకున్నాడు. తన భార్య కస్తూర్బా గాంధీ తప్ప మరెవరినీ తనతో ఉంచుకోవాలనే ఉద్దేశం అతనుకు లేనప్పటికీ, సేవాగ్రామ్ ఆశ్రమం పూర్తి స్థాయి సంస్థ అయ్యేవరకు పని ఒత్తిడి వల్ల అతనితో ఎక్కువ మంది సహోద్యోగులకు అవసరం ఏర్పడింది. సేవాగ్రామ్‌లో సౌకర్యాలు లేవు. పోస్ట్ లేదా టెలిగ్రాఫ్ కార్యాలయం కూడా లేవు. వార్ధా నుండి తీసుకువచ్చే ఉత్తరాలు మాత్రమే ఉండేవి. ఈ ప్రాంతంలో సెయింట్ గజనన్ మహారాజ్ నివాసం ద్వారా గుర్తింపు పొందిన షెగావ్ అనే మరో గ్రామం ఉంది. కాబట్టి, గాంధీజీకి వచ్చిన లేఖలు తప్పుదారి పట్టి వేరొక గ్రామానికి పోయేవి. అందువల్ల, ఈ గ్రామాన్ని సేవాగ్రామ్ లేదా 'సేవా గ్రామం' గా మార్చాలని 1940 లో నిర్ణయించారు.
ఇక్కడ గాంధీజీ 1936 నుండి 1948లో తాను మరణించే వరకు నివసించాడు
రవాణా
సెవగ్రామ్ రైలు, బస్సుల ద్వారా బాగా అనుసంధానించబడి ఉంది. ప్రధాన గ్రామం నుండి సేవాగ్రామం రైల్వే స్టేషన్ 6 కి.మీ దూరంలో ఉంది. గతంలో ఈ స్టేషన్‌కు వార్ధా ఈస్ట్ రైల్వే స్టేషన్ అని పేరు ఉండేది. సేవగ్రామ్ హౌరా-నాగ్పూర్-ముంబై మార్గంలో ఒక స్టేషన్. ఉత్తరం నుండి దక్షిణ, తూర్పు వైపు పడమర వైపు చాలా రైళ్లు ఈ మార్గం గుండా వెళతాయి. వారూడ్ స్టేషన్ దగ్గరగా ఉంది కాని కొన్ని రైళ్లు అక్కడే ఆగుతాయి. సమీప విమానాశ్రయం 55 కి.మీ. దూరంలోని నాగ్‌పూర్‌లో ఉంది.
విద్య
సేవాగ్రామ్ భారతదేశంలోని మొట్టమొదటి గ్రామీణ వైద్య కళాశాల, మహాత్మా గాంధీ ఇన్స్టిట్యూట్ ఆఫ్ మెడికల్ సైన్సెస్, ఇంజనీరింగ్ కళాశాల, బాపురావ్ దేశ్ముఖ్ కాలేజ్ ఆఫ్ ఇంజనీరింగ్, ఇది గ్రామీణ ట్రస్ట్ చేత నిర్వహించబడుతుంది.
బాహ్య లింకులు
వర్గం:మహాత్మా గాంధీ వర్గం:Coordinates on Wikidata వర్గం:మహారాష్ట్ర నగరాలు పట్టణాలు
చాకలి వారి పాలెం
చాకలి వారి పాలెం తూర్పు గోదావరి జిల్లా, కొత్తపేట మండలానికి చెందిన గ్రామం
వర్గం:కొత్తపేట (తూర్పు గోదావరి జిల్లా) మండలంలోని గ్రామాలు
పి. విజయా రెడ్డి
'''పి. విజయా రెడ్డి''' తెలంగాణ రాష్ట్రానికి చెందిన రాజకీయ నాయకురాలు. ఆమె రెండుసార్లు గ్రేటర్ హైదరాబాద్ మున్సిపల్ కార్పొరేషన్ ఎన్నికల్లో ఖైరతాబాద్‌ డివిజన్‌ కార్పొరేటర్‌గా గెలిచింది.
రాజకీయ జీవితం
విజయారెడ్డి తన తండ్రి మాజీ మంత్రి పి.జనార్ధనరెడ్డి మరణాంతరం ఆయన అడుగుజాడల్లో రాజకీయాల్లోకి వచ్చి 2009లో జరిగిన ఆంధ్రప్రదేశ్ శాసనసభ ఎన్నికల్లో శేరిలింగంపల్లి నియోజకవర్గం నుండి స్వతంత్ర అభ్య ర్ధిగా పోటీ చేసి ఓడిపోయి ఆ తర్వాత వైఎస్సార్‌సీపీలో చేరింది. ఆమె 2014లో జరిగిన తెలంగాణ శాసనసభ ఎన్నికల్లో ఖైరతాబాద్‌ నియోజకవర్గం నుండి వైసీపీ అభ్యర్థిగా పోటీ చేసి ఓడిపోయి అనంతరం 2014 ఆగష్టు 20న టీఆర్‌ఎస్‌లో చేరింది.
విజయారెడ్డి 2016లో జరిగిన [హైదరాబాదు మహానగరపాలక సంస్థ|గ్రేటర్ హైదరాబాద్ మున్సిపల్ కార్పొరేషన్]] ఎన్నికల్లో ఖైరతాబాద్‌ డివిజన్‌ నుండి టీఆర్‌ఎస్‌ అభ్యర్థిగా పోటీ చేసి కార్పొరేటర్‌గా గెలిచింది. ఆమె 2018లో టీఆర్‌ఎస్‌ అభ్యర్థిగా ఖైరతాబాద్‌ ఎమ్మెల్యే టికెట్‌ ఆశించినా దక్కకపోవడంతో ఆమె 2019లో జరిగిన జీహెచ్‌ఎంసీ ఎన్నికల్లో పోటీ చేసి రెండోసారి ఖైరతాబాద్‌ కార్పొరేటర్‌గా గెలిచింది.
విజయారెడ్డి 2022 జూన్ 18న టీపీసీసీ అధ్యక్షుడు రేవంత్ రెడ్డిని కలిసిన అనంతరం టీఆర్‌ఎస్‌ పార్టీకి రాజీనామా చేసి జూన్ 23న కాంగ్రెస్ పార్టీలో చేరింది.
మూలాలు
వర్గం:తెలంగాణ రాష్ట్ర సమితి రాజకీయ నాయకులు
ఏమైపోతానే
మూలాలు
వర్గం:2022 తెలుగు సినిమాలు
కుంబలతు సంకు పిళ్ళై
కుంబలతు సంకు పిళ్ళై (1898-1969) పూర్వ ట్రావెన్ కోర్ లో కొల్లం నుండి సంఘ సంస్కర్త, రాజకీయ నాయకుడు, స్వాతంత్ర్య సమరయోధుడు. ఆయన నిమ్న కుల అభ్యున్నతికి, ఆధునిక విద్యను వ్యాప్తి చేయడానికి, ట్రావెన్ కోర్ ప్రజాస్వామ్యీకరణకు కృషి చేశారు. 1949-1951 వరకు కేరళ ప్రదేశ్ కాంగ్రెస్ కమిటీ అధ్యక్షుడిగా, విమోచన సమరానికి నాయకులలో ఒకడిగా ఉన్నారు. చత్తంపి స్వామికల్ జ్ఞాపకార్థం నిర్మించిన పన్మన ఆశ్రమం స్థాపకుడు, మొదటి అధ్యక్షుడు.
జీవితం
సంకు పిళ్ళై 15 ఫిబ్రవరి 1898 న తొట్టువయలీల్ బంగ్లా అనే భూస్వామి కుటుంబంలో కొల్లం లోని ప్రాకుళంలో జన్మించాడు, అతని బాల్యం తరువాత అతను పన్మానానికి మారాడు. 1936 ఆలయ ప్రవేశ ప్రకటనకు ముందే పన్మన సమీపంలోని రెండు దేవాలయాలలో కులాంతర భోజనాన్ని నిర్వహించడం, వెనుకబడిన కులాలకు ఆలయ ప్రవేశాన్ని సులభతరం చేయడం వంటి వివిధ సామాజిక సంస్కరణ కార్యకలాపాలను ఆయన చేపట్టారు. అతను చత్తంపి స్వామికల్ శిష్యుడిగా ఉండి, తన జీవితపు చివరి సంవత్సరాలలో ఆ సాధువును పన్మనకు ఆహ్వానించాడు. చత్తంపి స్వామికల్ మరణించిన తరువాత, 1938 నాటికి పిళ్ళై స్వామికల్ బోధనలను ప్రచారం చేయడానికి పన్మన ఆశ్రమాన్ని స్థాపించాడు.
బారిస్టర్ ఎ.కె. పిళ్ళైతో ఉన్న సంబంధం సంకు పిళ్ళైని రాజకీయాల్లోకి తీసుకువచ్చింది. ట్రావెన్ కోర్ లో బాధ్యతాయుతమైన ప్రభుత్వం కోసం జరిగిన పోరాటాలలో ఆయన పాల్గొన్నారు. 1940 ల చివరిలో భారత జాతీయ కాంగ్రెస్ సభ్యులు పాట్టోమ్ థాను పిళ్ళైకి వ్యతిరేకంగా నిరసనలలో ముందంజలో ఉన్నారు. ఈ కాలంలో కేరళ ప్రదేశ్ కాంగ్రెస్ కమిటీ అధ్యక్షపదవికి ఆయన ఎదిగారు. విమోచన సమరానికి నాయకులలో ఒకడిగా ఉన్నారు.
ఆయన దేవస్వం బోర్డు కళాశాల, సస్తంకోట స్థాపకుడు.
ఆత్మకథ
సంకు పిళ్ళై ఆత్మకథ ఎంటే కజింజకాల స్మారనకల్.
మూలాలు
వర్గం:1898 జననాలు వర్గం:కేరళ స్వాతంత్ర్య సమర యోధులు వర్గం:1969 మరణాలు
సమగ్ర ఆంధ్ర సాహిత్యం
ఆరుద్ర సమగ్ర ఆంధ్ర సాహిత్యం సంపుటాల ద్వారా తెలుగు సాహిత్య చరిత్రని ప్రజల ముందుకు తెచ్చారు. * ఇది తెలుగు సాహిత్యాన్ని అధ్యయనం చేసేవారికి ఒక గొప్ప ఉపయుక్త గ్రంథం. ఇలాంటి రచన చేయడం అకాడమీలు, ప్రభుత్వ సంస్థలు వంటి వనరులు గలిగిన సంస్థలు మాత్రమే పూనుకొనగల పని. అటువంటి మహాకార్యాన్ని ఆరుద్ర ఒక్కడే తలకెత్తుకొని విజయవంతంగా పూర్తి చేశాడు. ఇది 1965, 1968లలో 12 సంపుటాలుగా వెలువడింది. ఇందులో తెలుగు సాహిత్యాన్ని ఆరుద్ర విభజించిన విధం ఇలా ఉంది.
1. పూర్వ యుగము, చాళుక్య చోళ కాలము - (800-1200) 2. కాకతీయుల కాలము (1200-1290) 3. పద్మనాయకుల కాలము (1337-1399) 4. రెడ్డిరాజుల కాలము (1400 - 1450) 5. రాయల ప్రారంభ కాలము (1450 - 1500) 6. రాయల అనంతర కాలము (1500 - 1550) 7. నవాబుల కాలము (1550 - 1600) 8. నాయకుల కాలము (1600 - 1670) 9. అనంతర నాయకుల కాలము (1670 - 1750) 10. కంపెనీ కాలము (1750-1850) 11. జమీందారుల కాలము (1850 - 1900) 12. ఆధునిక కాలము (1900 తరువాత)
మూలాలు
వర్గం:తెలుగు పుస్తకాలు
అజయ్ జడేజా
అజయ్ జడేజా (పూర్తి పేరు అజయ్ సింహ్‌జీ దౌలత్‌సింహ్‌జీ జడేజా) (Ajaysinhji Daulatsinhji Jadeja) భారత దేశానికి చెందిన మాజీ క్రికెట్ క్రీడాకారుడు.1971, ఫిబ్రవరి 1 న గుజరాత్ లోని జామ్‌నగర్ లో జన్మించాడు. 1992 నుంచి 2000 వరకు ఇతడు భారత జట్టుకు ప్రాతినిధ్యం వహించి 15 టెస్టు మ్యాచ్‌లు, 196 వన్డే మ్యాచ్‌లు ఆడినాడు. కాని చివరి దురదృష్టం వెంటాడి మ్యావ్ ఫిక్సింగ్ లో ఇరుక్కొని మాధవన్ కమిటీ సిఫార్సుల ఆధారంగా 5 సంవత్సరాల నిషేధానికి గురైనాడు. ఆ తర్వాత 2003 జనవరిలో ఢిల్లీ హైకోర్టులో సవాలు చేయబడింది. నిషేధాన్ని సడలించడానికి ఫిబ్రవరిలో జడేజా భారత క్రికెట్ కంట్రోల్ బోర్డు కు వ్యతిరేకంగా కోర్టును ఆశ్రయించాడు.
బయటి లింకులు
వర్గం:1971 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:భారతీయ వన్డే క్రికెట్ కెప్టెన్లు వర్గం:గుజరాత్ క్రీడాకారులు వర్గం:జీవిస్తున్న ప్రజలు
జోలెపాళ్యం మంగమ్మ
right|thumb|200px|జోలెపాళ్యం మంగమ్మ జోలెపాళ్యం మంగమ్మ ఆల్ ఇండియా రేడియోలో మొట్టమొదటి మహిళా న్యూస్ రీడర్‌గా ప్రసిద్ధురాలు.